Document ID: /roh_data/filtered/Bilingualer_Corpus_interleaved-it-rm.jsonl.gz/26

This is a text translated from Italian to Rumantsch Grischun.
Revisione della Costituzione: avvio con slancio

È con grande slancio che a metà febbraio la Commissione costituzionale ha dato l'avvio al proprio lavoro. Si è prefissata obiettivi ambiziosi.

In occasione delle prime sedute la Commissione costituzionale, presieduta dal Consigliere di Stato dott. Peter Aliesch, ha fissato il proprio modus operandi. La Commissione all'unanimità è del parere che per svolgere con successo il suo lavoro dovrebbe esistere un progetto preliminare concreto per una nuova Costituzione cantonale. Soltanto in questo modo la Commissione può discutere a fondo tutte le questioni e operare in maniera efficiente. La formulazione del progetto di lavoro è affidata ai professori dott. Tobias Jaag e dott. Tomas Poledna, che già erano attivi quali periti in materia di revisione totale della Costituzione cantonale. La Commissione costituzionale intende discutere il progetto dapprima in gruppi di lavoro e in un secondo tempo in seno alla Commissione stessa.

Quale guida per gli esperti la Commissione ha esaminato gli ambiti essenziali della Costituzione. Il progetto di lavoro deve offrire un vasto spettro di interpretazioni, in modo che sia possibile un'approfondita discussione. Diverse innovazioni dovranno essere contenute in varianti fondamentali. Sulla base del progetto di lavoro, che dovrebbe essere pronto entro la fine di maggio, la Commissione discuterà in via accurata le proposte ed allestirà il suo progetto di Costituzione all'attenzione del Governo.

All'inizio dei lavori i membri della Commissione costituzionale si sono lasciati illustrare dai due periti lo spazio di manovra che i cantoni dispongono nella revisione totale della costituzione cantonale. Gli esperti hanno inoltre spiegato il concreto fabbisogno d'intervento - fabbisogno da essi stessi decretato nella loro perizia.

La Commissione costituzionale è stata instaurata dal Governo per elaborare un progetto di Costituzione e redigere un rapporto esplicativo in merito. La composizione della Commissione, formata da 30 membri, poggia su una certa ampiezza e tiene in considerazione la molteplicità del Cantone.

Persona responsabile dell'informazione:

Consigliere di Stato dott. Peter Aliesch, tel. 081 / 257 25 01

Fonte: it

Data: 03-03-1998

Revisiun da la constituziun: Cun schlantsch a la lavur

Cun grond schlantsch ha la cumissiun per reveder la constituziun cumenzà mez favrer sia lavur. Ella ha tschentà finamiras ambiziusas.

A chaschun da l'emprima seduta ha la cumissiun per reveder la constituziun fixà sut il presidi da cusseglier guvernativ dr. Peter Aliesch la maniera da lavurar e da proceder. Ella è unanimamain da l'opiniun ch'in sboz preliminar concret per ina nova constituziun chantunala duessi esser avant maun per ina lavur da cumissiun efficazia. Mo aschia po la cumissiun discutar da rudien tut las dumondas e tuttina lavurar efficaziamain. Cun la formulaziun dal sboz da lavur vegnan incumbensads prof. dr. Tobias Jaag e DP dr. Tomas Poledna ch'èn gia stads incumbensads sco experts per la revisiun totala da la constituziun chantunala. La cumissiun per reveder la constituziun planisescha da discutar il sboz l'emprim en gruppas da lavur ed alur en la cumissiun.

Sco mussavia per ils experts ha la cumissiun discutà ils champs essenzials da la constituziun. Il sboz da lavur ha da porscher in spectrum vast per pussibilitar uschia ina discussiun a fund. Differentas novaziuns duain esser cuntegnidas en variantas da princip. A basa dal sboz da lavur che duai esser avant maun la fin da matg vegn la cumissiun a discutar las propostas a fund ed elavurar ses sboz da la constituziun per mauns da la regenza.

A l'entschatta da la lavur han ils commembers da la cumissiun per reveder la constituziun laschà explitgar ils dus experts il spazi d'agir dals chantuns tar la revisiun totala da la constituziun chantunala. Plinavant han ils experts explitgà il basegn d'agir concret ch'els han fixà en lur giudicat.

La cumissiun per reveder la constituziun è vegnida nominada da la regenza per elavurar in sboz per ina constituziun e per rediger in rapport explitgant. La cumposiziun da la cumissiun da 30 persunas resguarda tut ils cerchels e tegna quint da la diversitad dal chantun.

Funtauna: rg

Data: 03-03-1998